Feyenoord Netwerk / nieuws / Kaartverkoop Manchester City - Feyenoord start woensdag
dinsdag 19 juni 2018 - 06:34 favorieten | nieuwsbrief | RSS Fees kan jou die koue help kurk | Netwerk24
Fees kan jou die koue help kurk
Die jaarlikse Franschhoek Uncorked-fees is weer net om die draai en is die ideale manier om die koue wintersgevoel te verdryf, of dit ten minste vir ’n rukkie op ’n afstand te hou.
Die jaarlikse Franschhoek-fees, wat vanjaar op 15 en 16 September gehou word, is die ideale geleentheid om een van Suid-Afrika se gewildste en bekendste wynbestemmings te besoek en die talle kos- en wynaanbiedings van die Franschhoek-vignerons te ontdek en te verken.
Die beste manier om hierdie wynvallei te ervaar, is om van landgoed na landgoed te reis en nie net die jongste wyne te proe nie, maar ook ouer oesjaaraanbiedings. Die fees bied aan Franschhoek se bekroonde wynmakers die geleentheid om hul jongste wyne ten toon te stel – van uitmuntende Cap Classiques en witwyne tot puik rosé- en rooiwyne, en heerlike versnitte tussenin.
Die fees bied besoekers ook die ideale geleentheid om voorraad op te bou vir die komende vakansieseisoen, of sommer net die leë wynversamelings aan te vul.
Van die vele feeshoogtepunte is begeleide proeë, lipleklekker disse, musiek in lewende lywe, buitemuurse aktiwiteite, speletjies en veel meer.
Aangesien die fees so baie bied om te sien, doen en ervaar, is dit miskien ’n goeie idee om sommer die hele naweek in hierdie pragtige vallei deur te bring.
Bespreek verblyf in een van die vallei se vele hotelle en gastehuise en geniet Franschhoek in jou eie tyd.
Benewens wêreldklas-wyn en -kos bied Franschhoek ook kunsgalerye, boetiekwinkels en die bekende Hugenote-museum.